# The Road to Sunrise

The Road to Sunrise és una pel·lícula dramàtica de Malawi de l'any 2017 dirigida per Shemu Joyah sobre el seu propi guió, que es va estrenar el 3 de novembre de 2017 i que va tenir com a actors principals a Mirriam Phiri, Chantelle B. Phiri, Madock Masina i Tambudzo Mpinganjira. A través de la narració realitzada des del punt de vista de dues prostitutes, la pel·lícula retrata l'ambient en què han de viure i l'explotació a què es veuen sotmeses.
Va ser seleccionada com a proposta de Malawi a la millor pel·lícula en llengua estrangera als 91è Premis de l'Acadèmia, però no va ser nominada. Va ser la primera pel·lícula presentada per Malawi a la categoria de l'Oscar en llengua estrangera.
És una pel·lícula en anglès i nyanja (o Chewa).

## Comercialització

El director va declarar el setembre de 2018 que de moment no permetria editar la pel·lícula en DVD per evitar les reproduccions il·legals.

## Sinopsi

Dues prostitutes, Rubia (Mirriam Phiri) i Watipa (Chantelle B. Phiri), tracten de sobreviure en els ambients sòrdids i aspres de Blantyre, la segona ciutat més gran de Malawi, quan un episodi dona un gir dramàtic a les seves vides. Rubia es nega a tenir sexe amb un client habitual, un ric home de negocis, i quan es defensa d'un intent de violació apunyalant-lo, acaba enfrontant un judici per homicidi en què a més de defensar-se contra l'acusació penal començarà un camí d'alliberament interior.

## Repartiment

Aquests són els actors que van formar part del repartiment
* Mirriam Phiri ... Rubia
* Chantelle B. Phiri ... Watipa
* Madock Masina ... Shoti
* Tambudzo Mpinganjira ... Zondwa
* Yanko Seunda ... Bantu
* Mphatso Mwale ... Chisomo
* Blessings Suya ... Seyani
* Felicity Thunyani ... Dorika
* Hope Chisanu ... Sr. Muridzi
* Tapiwa Gwaza ... Nanawake
* Bright Kabota ... Lamba
* Ashukile Mwakisulu ... Jasi
* Bennie Msuku ... Fiscal
* Joseph-Claude Simwaka ... Jutge
* Shemu Joyah ... Patòleg
* Talinda Mwalola ... Dona recepcionista
* Reuben Chonde ... Home recepcionista 1
* James Chipoka ... Home recepcionista 2
* Nancy Phiri ... Propietària
* Cynthia Zonde ... Tshopa
* Christina Tsaka ... Bena
* Zikani Joyah ... Dani
* Ethan Kaiya ... Misozi
* Elizabeth Lilli Kaitano ... Lalai
* Janet Jere ... Rubia (jove)
* Annie Thipa ... Namoyo
* Merrium Pondani ... Justina
* Shiellah Chizenga ... Tana
* Pilirani Saini ... Eliza
* Edna Malunguza ... Secretaria
* Raymond Sekeni ... Makokolidyo

## Referències

* ↑ The Road to Sunrise a Internet Movie Database (anglès)
* 1 2 3 «Awards, Recognitions and Proclamations» (en anglès). Festival de Cine Africà de Sillicon Valley. Arxivat de l'original el 9 de novembre 2019. [Consulta: 9 novembre 2019].
* 1 2 3 Sagala, Tom. «18 and above for ‘The Road to Sunrise’» (en anglès). The Times Group, 03-11-2017. Arxivat de l'original el 9 de novembre 2019. [Consulta: 9 novembre 2019].
* ↑ «87 Countries In Competition for 2018 Foreign Language Film Oscar». Academy of Motion Picture Arts and Sciences. [Consulta: 8 octubre 2018].
* ↑ Kilday, Gregg. «Oscars: 87 Countries Submit Films in Foreign-Language Category». The Hollywood Reporter, 08-10-2018. [Consulta: 8 octubre 2018].
* ↑ Gondwe, Edith. «The Road to Sunrise up for Oscars». The Nation, 11-10-2018. [Consulta: 13 octubre 2018].
* ↑ «Blantyre on ‘The Road to Sunrise’» (en anglès). The Times Group. Arxivat de l'original el 20 novembre 2023. [Consulta: 28 maig 2024].
* ↑ «No DVD for Road to Sunrise—Joyah» (en anglès). MW Nation, 20-09-2018. [Consulta: 9 novembre 2019].
* 1 2 Gondwe, Edith. «Shemu Joyah’s The Road to Sunrise movie wins award» (en anglès). The Nation, 09-10-2017. [Consulta: 9 novembre 2019].